Document ID: 32007R0294

KOMISJONI MÄÄRUS (EÜ) nr 294/2007,
20. veebruar 2007,
mille alusel koostatakse nõukogu määrusega (EMÜ) nr 3924/91 sätestatud tööstustoodangu PRODCOM-loetelu aastaks 2006
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. detsembri 1991. aasta määrust (EMÜ) nr 3924/91 ühenduse tööstustoodangu statistilise vaatluse sisseseadmise kohta, (1) eriti selle artikli 2 lõiget 6,
ning arvestades järgmist:
(1)
Määrusega (EMÜ) nr 3924/91 nõutakse liikmesriikidelt ühenduse tööstustoodangu statistilise vaatluse teostamist.
(2)
Tööstustoodangu statistiline vaatlus peab põhinema tooteloetelul, millega määratakse kindlaks statistilise vaatluse alla kuuluv tööstustoodang.
(3)
Tooteloetelu on vajalik tööstustoodangu statistika vastavusse viimiseks väliskaubandusstatistikaga ja selle võrdlemiseks ühenduse tootenomenklatuuriga CPA.
(4)
Tooteloetelu, mida nõutakse määruses (EMÜ) nr 3924/91 ja mida nimetatakse PRODCOM-loeteluks, on ühine kõikidele liikmesriikidele ning seda on vaja andmete võrdluseks liikmesriikide lõikes.
(5)
PRODCOM-loetelu tuleb ajakohastada ja seega on vajalik koostada 2006. aasta loetelu.
(6)
Käesolevas määruses sätestatud meetmed on kooskõlas nõukogu otsuse 89/382/EMÜ, Euratom (2) alusel loodud statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
2006. aasta PRODCOM-loetelu sätestatakse lisas.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolevat määrust kohaldatakse alates 1. jaanuarist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. veebruar 2007

Labels: 7
1
19